**Oznámenie o zámere predať majetok ako prípad hodný osobitného zreteľa**

**V zmysle § 9a ods. 8, pís. e) zákona 138/1991 Zb. o majetku obcí v znení neskorších predpisov predkladáme návrh na predaj majetku obce Sihelné ako prípad osobitného zreteľa.**

**Obec Sihelné je výlučným vlastníkom nehnuteľnosti pozemku zapísanej na**

**LV č. 852,** k.ú. Sihelné, **parcela E KN 5108/14 vo výmere 20 944 m2,** ostatné plochy.

Žiadateľ chce odkúpiť časť parcely E KN 5108/14, a to len tú časť, ktorá na základe geometrického plánu č. 46156704-98/2019 vytvoreného Bc. Tomášom Bukovým, GEO2-METAL, Oravská Polhora 454, 029 47 zo dňa 3. 12. 2019

zodpovedá dielu č. 11 o výmere **22** **m2**, ktorý tvorí novovytvorenú parcelu C KN 1308/88, vodná plocha, o výmere **22** **m2,**

časť parcely E KN 5108/14, ktorá zodpovedá dielu č. 14 o výmere **14** **m2**, ktorý tvorí novovytvorenú parcelu C KN 1308/90, zastavaná plocha, o výmere **14** **m2,**

a časť parcely E KN 5108/14, ktorá zodpovedá dielu č. 16 o výmere **3** **m2**, ktorý tvorí novovytvorenú parcelu C KN 1308/92, vodná plocha, o výmere **3** **m2.**

Ide o pozemky priľahlé k rodinnému domu a ku pozemkom, ktoré sú dvorom k rodinnému domu.

Tieto pozemky neposkytujú trvalý úžitok pre obec. Sú to pozemky, ktoré obec Sihelné nemôže  pre rozvoj obce využiť alebo inak lepšie zhodnotiť.

Vzhľadom k nevyužiteľnosti pozemkov na iné účely a s prihliadnutím na polohu pozemkov je predpoklad, že obci by sa nepodarilo iným spôsobom účelne naložiť s týmto prebytočným majetkom.
**Kupujúcim bude**: František Chudiak, rod. Chudiak, Sihelné 453.

Zámer predať uvedený majetok obce z dôvodu osobitného zreteľa bude predmetom schvaľovania obecného zastupiteľstva v Sihelnom na najbližšom rokovaní trojpätinovou väčšinou všetkých poslancov.

Zámer predať tento majetok je obec povinná zverejniť najmenej 15 dní pred schválením prevodu obecným zastupiteľstvom na svojej úradnej tabuli a na internetovej stránke obce. Tento zámer musí byť zverejnený počas celej doby.

Sihelné, 23. 11. 2020

Mgr. Ľubomír Piták

 starosta obce